**LIDL SRBIJA DOBITNIK „TOP EMPLOYER“ SERTIFIKATA**

**Prestižni „*Top Employers Institute*“, koji je svetski priznat nezavisni ekspert u proceni poslovanja u oblasti ljudskih resursa, treću godinu zaredom svrstava kompaniju Lidl Srbija među najbolje poslodavce u našoj zemlji. Ovaj savremeni diskont je dobio priznanje za najpoželjnije poslodavce i u još 27 država, pa je Lidl na internacionalnom nivou po šesti je put primio i „*Top Employer Europe*“ sertifikat za 2023. godinu.**

Kako ističe **izvršna direktorka Direkcije Ljudski resursi i članica uprave u kompaniji Lidl Srbija**, **Ivana Marković**, zaposleni čine bit kompanije i stvaraju osnovu za njen uspeh, stoga je izuzetno značajno što se posvećen rad u oblasti ljudskih resursa prepoznaje i nagrađuje.

*„U Lidlu kreiramo radno okruženje u kome je najviši prioritet razvoj naših zaposlenih. Kroz sveobuhvatne obuke, kulturu u kojoj negujemo transparentnost i otvorenost u komunikaciji, kao i kroz timski duh, svaki zaposleni se oseća kao član pobedničke ekipe“*, izjavila je **Marković**.

„*Top Employers Institute*“ beleži tradiciju dugu 30 godina u istraživanju procesa i praksi u sektoru ljudskih resursa brojnih kompanija na tržištu. Pri dodeli sertifikata se, između ostalog, vodi računa o tome da li kompanija svojim zaposlenima nudi izvanredne uslove za rad. Analiza uspešnosti kompanija se bazira na upitniku koji je sačinjen od 6 segmenata – strategija sa fokusom na ljudima, radno okruženje, zapošljavanje, razvoj zaposlenih, zadovoljstvo poslom i raznolikost.

*„Izazovna vremena iz ljudi i kompanija izvlače samo najbolje stvari, što je slučaj i sa Lidlom Srbija. U prilog tome govori novi „Top Employer*“ *sertifikat, koji je i ove godine kompaniji dodeljen na osnovu izvanrednih rezultata. Lidl je u Srbiji oduvek pokazivao značajnu brigu o usavršavanju i blagostanju svojih zaposlenih, čime se gradi dobar primer u poslovnom svetu“*, izjavio je **izvršni direktor „*Top Employers Institute*“ David Plink.**

Lidl Srbija posluje po precizno definisanim HR procesima i procedurama, kroz koje pokazuje svoju profesionalnost i posvećenost zaposlenima. Samo neki od benefita po kojima se ističe kao jedan od najpoželjnijih poslodavaca u Srbiji i regionu jesu opcija rada od kuće za radna mesta na kojima je to moguće, privatno zdravstveno osiguranje za sve zaposlene i kontinuirano usavršavanje. Uz paletu benefita, kompanija brine i o fer i transparentnoj zaradi, te svojim zaposlenima isplaćuje svaki minut prekovremenog rada putem sistema elektronske evidencije radnog vremena. Ovim Lidl Srbija potvrđuje da se kroz svoje svakodnevno poslovanje zalaže za to da svojim zaposlenima obezbedi najbolje uslove rada i željeni balans između poslovnog i privatnog života.

**O Top Employers Institute**

*„Top Employers Institute“* je svetski priznat ekspert u proceni praksa poslovanja kompanija kada su u pitanju ljudski resursi. Podražavanjem onih praksa koje ocene kao dobre, kroz izdavanje „*Top Employer*“ sertifikata, institut želi da utiče na njihovo širenje u poslovnom svetu. Kroz „*Top Employers Institute“* program sertifikacije, kompanije sebe mogu da profilišu kao poslodavca koji je na dobrom glasu. U periodu od 30 godina, institut je sertifikovao 2.052 kompanija i organizacija u više od 121 države. Ovi sertifikovani poslodavci, pozitivno utiču na živote više od 9,5 miliona zaposlenih.

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 11.550 prodavnica, kao i više od 200 logističkih centara i skladišta u 30 zemalja sveta.

Lidl je u Srbiji svoje prve prodavnice otvorio u oktobru 2018. godine i trenutno ima 65 prodavnica u 37 gradova širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane *„Top Employers Institute*“ za najboljeg poslodavca, Lidl je nosilac sertifikata „*Top Employer Serbia“* i *„Top Employer Europe*” za 2021., 2022. i 2023. godinu.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs), Mob: +381 64 875 2671

Sara Trajković, RED Communication, Email: [sara.trajkovic@redc.rs](mailto:sara.trajkovic@redc.rs), Mob: +381 65 563 66 08

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)